Den andre store utbyggingen var i Tafjord der Ålesund og landkommunene rundt kjøpte fallretter og fikk i gang kraftproduksjon i 1923. Samtidig var det satt opp overføringslinjer over fjellet helt til Ålesund. Kraftverkene i Tafjord utnytter hovedsakelig Tafjordvassdraget med magasiner og fall fra Tafjordfjella, av dette ligger 80 % på mer enn 1000 meter over havet. Deler av nedbørsfeltet for Tafjord ligger i Skjåk og Stranda kommuner.